અત્યાર સુધી સેમસંગ, સોની કે પછી એચટીસી જેવી કંપનીઓના ફોન નેટિવ એન્ડ્રોઈડ પ્લેટફોર્મ પર આવતા હતા. એટલે કે ગૂગલ દ્વારા આપવામાં આવતી ઓપરેટિંગ સિસ્ટમ એન્ડ્રોઈડ જે સ્વરૃપમાં મળે છે તે જ સ્વરૃપમાં તેને સ્માર્ટફોનમાં ઈન્સ્ટોલ કરી ગ્રાહકોને ફોન વેચવામાં આવતા હતા. આવા તમામ ફોનના ઉપયોગમાં બાહ્ય દેખાવને બાદ કરતાં સ્ક્રીનનો દેખાવ તેમજ અન્ય સુવિધાઓ એકસરખી જ લાગતી. જ્યારે નવી પ્રવેશેલી કંપનીઓ તેમના બજેટ સ્માર્ટફોનમાં એન્ડ્રોઈડ ઓપરેટિંગ સિસ્ટમનો જ ઉપયોગ કરે છે, પરંતુ આ ઓપરેટિંગ સિસ્ટમ પર તેઓ કેટલાક પ્રયોગો કરી વધારાનાં ફિચર્સ ઉમેરે છે જેથી તેનો દેખાવ બદલાય અને ગ્રાહકને વધુ સરળતા રહે. શ્યાઉમી, લિનોવો, આસુસ, જિઓની વગેરે કંપનીઓ સફળ જવાનું એક કારણ યુઝર ઈન્ટરફેસ સુવિધા પણ છે.